Eis merksch schnäll: Dr  Wunsch vun eme Autor, ass em des "ghert", was er gschribe het, un ass es eso blybt, wien er s gschribe gha het, isch in eme Wiki kontraproduktiv. S isch guet, wänn mer die emotional Bindig an syni eigene Byyträg cha ablege un vu Aafang aa Änderige vu andere nit nume akzeptiert sundere sogar will, ass anderi derzue byytrage. Nume eso cha d Wikipedia verbesseret wäre. Du sottsch dra dänke: Du chännsch villicht nit alli Aschpäkt vun eme Thema, au wänn du seli sorgfältig schaffsch. Un Du chasch kei neutrale Standpunkt yyneh, wänn Du z arg an Dyynem Tekscht hangsch. Bi wäge däm au muetig bi Änderige vu andere an Dyne Byyträg.